CELEX: 32018D2014
Language: el
Date: 2018-12-14 00:00:00
Title: Εκτελεστική απόφαση (ΕΕ) 2018/2014 της Επιτροπής, της 14ης Δεκεμβρίου 2018, για την τροποποίηση του παραρτήματος I της απόφασης 2010/221/ΕΕ όσον αφορά τον κατάλογο των απαλλαγμένων από τον ερπητοϊό των στρειδιών 1 μνar (OsHV-1 μVar) περιοχών της Ιρλανδίας [κοινοποιηθείσα υπό τον αριθμό C(2018) 8618] (Κείμενο που παρουσιάζει ενδιαφέρον για τον ΕΟΧ)

18.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 322/55
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2018/2014 ΤΗΣ ΕΠΙΤΡΟΠΗΣ
         της 14ης Δεκεμβρίου 2018
         για την τροποποίηση του παραρτήματος I της απόφασης 2010/221/ΕΕ όσον αφορά τον κατάλογο των απαλλαγμένων από τον ερπητοϊό των στρειδιών 1 μνar (OsHV-1 μVar) περιοχών της Ιρλανδίας
         
            
               [κοινοποιηθείσα υπό τον αριθμό C(2018) 8618]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 43 παράγραφος 2,
         Εκτιμώντας τα ακόλουθα:
         
                     (1)
                  
                  
                     Στο παράρτημα I της απόφασης 2010/221/ΕΕ της Επιτροπής (2) παρατίθεται ο κατάλογος των κρατών μελών, ζωνών και διαμερισμάτων που θεωρούνται απαλλαγμένα από ορισμένες νόσους οι οποίες δεν αναφέρονται στο μέρος II του παραρτήματος IV της οδηγίας 2006/88/ΕΚ. Στις περιοχές αυτές η συμμόρφωση με ορισμένα εθνικά μέτρα που εγκρίθηκαν από την εν λόγω απόφαση για τον περιορισμό του αντικτύπου των νόσων αυτών μπορεί να ζητηθεί από το κράτος μέλος που αναφέρεται για τη συγκεκριμένη νόσο.
                  
               
                     (2)
                  
                  
                     Επί του παρόντος, στον εν λόγω κατάλογο, αρκετά διαμερίσματα του εδάφους της Ιρλανδίας θεωρούνται απαλλαγμένα από τον ερπητοϊό των στρειδιών 1 μvar (OsHV-1 μVar). Λόγω πρόσφατης εστίας του ερπητοϊού OsHV-1 μVar που σημειώθηκε στο διαμέρισμα 6 Poulnasharry Bay και για την οποία η Ιρλανδία ενημέρωσε την Επιτροπή, η γεωγραφική οριοθέτηση των απαλλαγμένων από τη νόσο περιοχών της Ιρλανδίας θα πρέπει να επικαιροποιηθεί.
                  
               
                     (3)
                  
                  
                     Επομένως, το παράρτημα I της απόφασης 2010/221/ΕΕ θα πρέπει να τροποποιηθεί αναλόγως.
                  
               
                     (4)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο παράρτημα I της απόφασης 2010/221/ΕΕ, στον πίνακα, στην τέταρτη στήλη «Γεωγραφική οριοθέτηση της περιοχής με εγκεκριμένα εθνικά μέτρα», στη γραμμή «Ερπητοϊός των στρειδιών 1 μνar (OsHV-1 μVar)», η καταχώριση για την Ιρλανδία αντικαθίσταται από το ακόλουθο κείμενο:
            
               «Διαμέρισμα 1: Sheephaven Bay
               Διαμέρισμα 3: Killala Bay, Broadhaven Bay και Blacksod Bay
               Διαμέρισμα 4: Streamstown Bay
               Διαμέρισμα 5: Bertraghboy Bay και Galway Bay
               Διαμέρισμα A: το εκκολαπτήριο Tralee Bay»
            
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 14 Δεκεμβρίου 2018.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 328 της 24.11.2006, σ. 14.
         
            (2)  Απόφαση 2010/221/ΕΕ της Επιτροπής, της 15ης Απριλίου 2010, για την έγκριση εθνικών μέτρων με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου (ΕΕ L 98 της 20.4.2010, σ. 7).